Is kabaret aan’t anders word? Kan wat vandag deurgaan as kabaret die toets met die verlede deurstaan? Veral in Suid-Afrika, waar soms baie slordig omgegaan word met die woord “kabaret”. Kabaret, daardie intieme kultuuruiting, opgevoer voor ’n klein gehoor in ’n beperkte ruimte, is nie meer die reël nie. – Hennie Aucamp in ’n onderhoud op LitNet.
EWN berig die alliansie wat die stedelike tolstelsel teenstaan het dié omstrede projek uitgedaag voor sy verwagte aanvangsdatum binne vyf dae. Sanral en die Tesourie het hul saak gestel en gesê dat die aansoek vier jaar te laat gebring word en dat enige hofaansoek teen die tolstelsel vroeër moes plaasgevind het. Die alliansie beweer egter dat daar vroeër nie voldoende inligting beskikbaar was nie en dat die volle besonderhede eers gedurende die afgelope paar maande beskikbaar gestel is. Zwelinzima Vavi van Cosatu het pas op sosiale netwerk Twitter geskryf: “Nou ruik ek algehele oorwinning wat ons almal die moeite kan spaar om snelweë op 30 Mei te blokkeer en aan stakings deel te neem”.